हथियारों की तस्करी व टेरर फंडिंग के खिलाफ गैंगस्टर लॉरेंस, लखबीर व गोल्डी के ठिकानों पर दबिश
National Investigation Agency NIA Raid In Punjab Action Against Gangsters | Raid In 72 Locations In North Middle India नेशनल इन्वेस्टिगेशन एजेंसी (NIA) ने पंजाब सहित उत्तर व मध्य भारत में गैंगस्टरों के खिलाफ दर्ज मामलों के अंतर्गत रेड की है।
नेशनल इन्वेस्टिगेशन एजेंसी (NIA) ने पंजाब सहित उत्तर व मध्य भारत में गैंगस्टरों के खिलाफ दर्ज मामलों के अंतर्गत रेड की है। इल्लीगल हथियारों की तस्करी के खिलाफ कुल 8 राज्यों में NIA की तरफ से यह कार्रवाई की जा रही है, जिसमें 72 जगहों पर एक साथ रेड की गई है। पंजाब में इस समय 30 ठिकानों पर यह रेड चल रही है।
हथियारों की मूवमेंट के खिलाफ कार्रवाई
इस रेड से पहले भी दो बार गैंगस्टर सिंडिकेट के खिलाफ NIA कार्रवाई कर चुका है। यह रेड देश में इल्लीगल हथियारों की मूवमेंट के खिलाफ है। यही कारण है कि इस बार NIA पंजाब, हरियाणा व राजस्थान के अलावा यूपी और मध्यप्रदेश भी पहुंची हैं। जहां से हथियार आगे गैंगस्टरों तक पहुंचते हैं।
पंजाब में लॉरेंस, लखबिर और गोल्डी बराड़ के ठिकानों पर रेड
NIA ने पंजाब में कनाडा में बैठ आतंक फैला रहे लखबीर लंडा के अलावा गैंगस्टर लॉरेंस और गोल्डी बराड़ के करीबियों के ठिकानों पर दबिश दी है। कुछ दिन पहले ही लखबीर लंडा को NIA ने आतंकी घोषित किया है और लगातार उसके करीबियों पर नजर रखी जा रही थी। जिसके बाद तरनतारन, फिरोजपुर के अलावा मालवा के कुछ शहरों में NIA ने दबिश दी है।
पंजाब में गिद्दड़बाहा व बडिंगा में पहुंची टीमें
पंजाब में NIA की टीमें गिद्दड़बाहा में जांच के लिए पहुंची है। गिद्दड़बाहा में किंगरा फार्म पर जांच चल रही हैं। वहीं दूसरी तरफ बठिंडा में गैंगस्टर रम्मी के घर पर टीम ने रेड की। फिलहाल जांच अभी जारी है और अधिकारी इस बारे में कोई भी अधिक जानकारी सांझा नहीं कर रहे हैं।
पंजाब के साथ-साथ हरियाणा, राजस्थान, दिल्ली-NCR, चंडीगढ़, उत्तर प्रदेश, गुजरात और मध्य-प्रदेश में NIA की तरफ से रेड की गई है। दरअसल, बीते साल NIA ने गैंगस्टरों के बनाए गए सिंडिकेट के खिलाफ मामला दर्ज किया। जिसके बाद तकरीबन 3 बार उत्तर भारत के राज्यों में NIA रेड कर चुकी है।